134. ΑΠΟΦΑΣΗ ΥΠΟΥΡΓΩΝ ΔΗΜΟΣΙΑΣ ΤΑΞΗΣ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 54100 της 25/28 Ιαν. 1988 (ΦΕΚ Β΄ 22) Συμπλήρωση της 45618/82 κοινής απόφασης των Υπουργών Μεταφορών και Επικοινωνιών και Δημόσιας Τάξης. Έχοντας υπόψη: 1.Τις διατάξεις του άρθρ. 108 του Κ.Ο.Κ., που κυρώθηκε με το Νόμ. 614/1977, όπως συμπληρώθηκαν με την 10/19.1.1988 πράξη Υπουργικού Συμβουλίου (άρθρ. 5) (ΦΕΚ/Α/11). 2.Την απόφαση 45618/1982 (ΦΕΚ/Β/1072) (ανωτ. αριθ. 116) των Υπουργών Συγκοινωνιών και Δημόσιας Τάξης, όπως τροποποιήθηκε και συμπληρώθηκε με τις αποφάσεις των ίδιων Υπουργών 28712/1983 (ΦΕΚ/Β/6/83, 1938/123/1984 (ΦΕΚ/ Β/814/84) και Σ/71142/1985 (ΦΕΚ/Β/736/85), αποφασίζουμε: 1.Την ένταξη στο Σύστημα Ελέγχου Συμπεριφοράς Οδηγών και των παραβάσεων των διατάξεων των περιπτ. (η) και (θ) της παρ. 8 του άρθρ. 5 του δια του Νόμ. 614/77 κυρωθέντος Κώδικα Οδικής Κυκλοφορίας, όπως τροποποιήθηκε με την 10/19.1.88 πράξη Υπουργικού Συμβουλίου (ΦΕΚ/Α/11). Για κάθε παράβαση από τις παραπάνω, που χαρακτηρίζονται με τον κωδικό Β-3, ο παραβάτης οδηγός χρεώνεται στη μερίδα του 2 σημεία (βαθμούς). Για τον τρόπο βεβαίωσης και τη διαδικασία χρέωσης ισχύουν τα οριζόμενα στην απόφαση 45618/82, όπως τροποποιήθηκε και ισχύει. 2.Για τις παραβάσεις της προηγούμενης παραγράφου δύναται παράλληλα να επιβάλλονται και οι διοικητικές κυρώσεις των διατάξεων της παρ. 2 του άρθρ. 103 του Κώδικα Οδικής Κυκλοφορίας, όπως αντικαταστάθηκε με το Νόμ. 894/1979, που προβλέπουν την αφαίρεση των στοιχείων κυκλοφορίας του αυτοκινήτου επί 20 ημέρες. Η απόφαση αυτή θ’ αρχίσει να ισχύει από 1.2.1988. 